বিশ্বব্যাংক সম্প্রতি এক প্রতিবেদনে জানিয়েছে, সমুদ্রপৃষ্ঠের উচ্চতা বৃদ্ধিজনিত চরম ঝুঁকিপূর্ণ ১২টি দেশের তালিকায় বাংলাদেশ ১০ম অবস্থানে রয়েছে। ‘গ্রাউন্ডওয়েল : প্রিপেয়ারিং ফর ইন্টারনাল ক্লাইমেট মাইগ্রেশন’ শীর্ষক ওই প্রতিবেদনে বলা হয়েছে, বর্তমান ধারা অব্যাহত থাকলে ২০৫০ সাল নগাদ বাংলাদেশে বাস্তুচ্যুত মানুষের সংখ্যা হবে কমপক্ষে এক কোটি ৩৩ লাখ। কোনো পদক্ষেপ না নেওয়া হলে এই সংখ্যা হবে প্রায় দ্বিগুণ।